Folketing
2007-04-12

Venstres holdning er jo, at de oplæg, der laves, de beregninger, der laves fra ministeriets side, og som vi går ud fra, når vi f.eks. laver denne her kvotelov på den måde, vi gør, selvfølgelig også holder i virkeligheden. Men det er da klart, at vi jo, nu hvor vi går ind i anden fase, lige så vel som i første fase af denne her kvotelov selvfølgelig holder øje med udviklingen og ser, om den går i den rigtige retning, for som jeg har sagt flere gange, skal vi nå 21 pct., og hvis vi kan se, at det går helt galt på et tidspunkt, at det stiger, og vi ikke når de 21 pct., så er der jo en plan B. (Kort bemærkning).